Vi havde et dejligt ophold i Pacos lejlighed, som til fulde levede op til vores forventninger. Den har præcis den personlige charme, vi søgte, og der var alt, hvad vi behøvede, også af basisting i køkkenet, så det ikke var nødvendigt at købe salt, peber, olie etc. Kommunikationen var helt i top under hele forløbet, og ankomst og afrejse gik som planlagt. Terrassen var et stort plus, og det var skønt at dase i hængesofaen og hængekøjen.
Det var nemt at komme til centrum af Rom med bus og metro, og alle indkøb kunne gøres lige om hjørnet, bl.a. i et rigtig godt supermarked.
Paco tog vel imod os med mad og drikke - det var en dejlig overraskelse.
Et stort plus, at der kører tog direkte til lufthavnen.